google/wiki40b huggingface dataset:
Cinta 11 Syarat

Sinopsis

mengisahkan tentang seorang gadis bernama Rasya yang merupakan seorang pelajar tahun akhir. Rasya tidak pernah bercinta kerana itu merupakan syarat yang telah ditetapkan oleh ayahnya. Namun terjadinya satu tragedi bila kesucian Rasya diragut oleh seseorang yang sangat dipercayainya. Lebih merumitkan keadaan bila Rasya mengandung akibat insiden hitam itu dan orang kampung mula mengata tentangnya.
Haziq merupakan seorang lelaki yang sering berbuat dajal di kampung. Kerjayanya di kota pula sering membuatkan dirinya dihimpit oleh perempuan-perempuan yang bebas pergaulan. Tiba-tiba Haziq melamar Rasya. Motif lamaran Haziq mula menjadi persoalan, bukan sahaja sebab keadaan Rasya yang berbadan dua tetapi juga Haziq yang hampir dua kali membunuh Rasya dulu.
Biarpun tiada persetujuan dari ibu Haziq, perkahwinan Rasya dan Haziq tetap diteruskan dalam suasana yang meriah. Rasya sekadar akur biarpun dia benci berkahwin dengan lelaki yang hampir membunuhnya. Perasaan Rasya berbelah bahagi antara rasa takut, sakit hati dan terhutang budi pada Haziq yang sudi menjadikannya isteri walaupun sedang berbadan dua.
Rasya membuat keputusan untuk menghabiskan satu lagi semester yang tinggal tetapi dia perlu akur dengan 11 syarat yang diletakkan oleh Haziq. Syarat-syarat tersebut nampak remeh tetapi hidup Rasya seolah kucar kacir akibat syarat-syarat tersebut. Haziq pula bertambah ceria melihat keletah Rasya melaksanakan syarat-syaratnya itu.
Syahrie berasa tidak tenteram melihat penerimaan Rasya terhadap Haziq. Syahrie yakin bahawa Haziq mempunyai niat tidak baik kepada Rasya. Syahrie nekad mendapatkan Rasya, lebih-lebih lagi setelah dia mendapat tahu bahawa Rasya mengandungkan anaknya hasil dari insiden yang tidak disengajakan.
Mukim Beringin

Pentadbiran

Mukim Beringin merupakan salah sebuah mukim yang terdapat dalam negara Melaka, dan juga merupakan satu dari mukim yang terletak dalam pentadbiran Daerah Alor Gajah.
Yayasan Tenaga Nasional

Program Mutiara Timur

Program ini dibuat secara khusus melalui usahasama Yayasan Tenaga Nasional dan syarikat induknya, yang dirancang untuk berbuat demikian dengan memberikan pendedahan kepada pelajar yang kurang bernasib baik dan memberi inspirasi kepada mereka untuk tidak hanya meneruskan usaha, tetapi juga cemerlang dalam pendidikan mereka.

Kem Remaja Bestari

Acara tahunan yang dianjurkan oleh Yayasan Tenaga Nasional untuk anak-anak kakitangan TNB, pesara LLN, serta sekumpulan kanak-kanak yatim dan kanak-kanak kurang bernasib baik. Program ini biasanya diadakan di empat zon di seluruh negara pada masa yang sama untuk memudahkan penyertaan peserta, yang biasanya dibahagikan kepada - Pusat (Selangor & Wilayah Persekutuan), Utara (Perak, Pulau Pinang, Kedah dan Perlis), Selatan (Negeri Sembilan, Melaka dan Johor) dan Timur (Kelantan, Terengganu dan Pahang).

iSuccess

Peperiksaan bagi pelajar Ujian Pencapaian Sekolah Rendah (UPSR) di bawah umur 13 tahun.

Inspiring Better Brighter Future

Acara yang dianjurkan oleh Yayasan Tenaga Nasional (YTN) untuk anak-anak ahli kakitangan TNB, anak syarikat dan pesara LLN. Program ini juga memberi peluang untuk pelajar mengambil bahagian dalam latihan kumpulan, ceramah motivasi dan aktiviti fizikal yang dianjurkan oleh perunding latihan.

Program Kepimpinan Pelajar Maktab Rendah Sains Mara

Dibangunkan sebagai usaha bersama dengan Majlis Amanah Rakyat (MARA), program ini mendedahkan pelajar ke bidang kejuruteraan melalui pendekatan tangan di mana para peserta dapat merasakan pengalaman dunia nyata.

My Brighter Future

Dermasiswa khusus untuk penuntut daripada keluarga berpendapatan terendah melanjutkan pelajaran di institusi pengajian tinggi awam (IPTA). Ia diberikan kepada 1,000 penuntut yang berjaya melanjutkan pelajaran di peringkat ijazah pertama dalam bidang sains, teknologi, kejuruteraan dan matematik (STEM).
Wissen (Verbandsgemeinde)

Wissen merupakan sebuah kawasan perbandaran terletak di daerah Altenkirchen, North Rhine-Westphalia, Jerman.
Rangpo

Demografik 2001

Menurut bancian India pada tahun 2001, Rangpo memiliki bilangan penduduk seramai 3,724. Dari jumlah tersebut, kaum lelaki membentuk 55% dari jumlah keseluruhan populasi dan wanita seramai 45%.

Pendidikan 2001

Menurut bancian India pada tahun 2001 Rangpo memiliki kadar pendidikan (kebolehan membaca) 70%, melebihi kadar purata kebangsaan 59.5%; dengan 59% lelaki dan 41% wanita mampu membaca. 13% dari populasi berusia di bawah 6 tahun. (2001)
Masjid Al-Huda, Parit 13

Sejarah

Masjid Al-Huda digunakan oleh masyarakat setempat sebagai satu tempat beribadat dan aktiviti masyarakat seperti perlaksanaan ibadah korban. Ia juga digunakan bagi melaksanakan solat Jumaat pada setiap minggu

Pentadbiran

Imam 1 yang bertugas di Masjid Al-Huda adalah Shahedin Bin Sam @ Samhodi. Masjid Al-Huda memiliki No Daftar: MY-10-SB-00177.
Cibingbin, Cibaliung

Poskod

Poskod yang digunakan di Cibingbin adalah 42285. Terdapat 9 buah desa di dalam daerah kecamatan Cibaliung.
Masjid Tengku Mizan Zainal Abidin

Sejarah

Masjid Tengku Mizan Zainal Abidin ialah sebuah masjid yang terletak di mukim Kerteh di daerah Kemaman, Terengganu. Ia telah dirasmikan oleh DYMM Al Marhum Sultan Mahmud Al-Muktafi Billah Shah.

Pentadbiran

Masjid Tengku Mizan Zainal Abidin memiliki nombor pendaftaran masjid No Daftar: MY-11-KMN-00027.
Pemisahan Mohorovičić

Pemisahan Mohorovičić (sebutan Croatia: [moxorôʋiːt͡ʃit͡ɕ]), biasanya dirujuk sebagai Moho, adalah sempadan di antara kerak dan mantel Bumi. Dinamakan selepas perintis ahli seismologi Croatia Andrija Mohorovičić, Moho memisahkan kedua-dua kerak lautan dan kerak benua dari mantel asas. Moho terletak hampir semuanya dalam litosfera; hanya di bawah permatang tengah laut yang menentukan sempadan litosfera–astenosfera. Pemisahan Mohorovičić pertama kali dikenal pasti pada tahun 1909 oleh Mohorovičić, apabila dia memerhatikan bahawa seismogram dari gempa bumi fokus cetek mempunyai dua set gelombang P dan gelombang S, yang mengikuti laluan terus berhampiran permukaan bumi dan lain-lain yang dibiaskan oleh medium halaju tinggi.
Pemisahan Mohorovičić ialah 5 hingga 10 kilometer (3–6 bt) di bawah dasar laut, dan 20 hingga 90 kilometer (10–60 bt), dengan purata 35 kilometer (22 bt), di bawah benua biasa.

Sifat

Sejurus di atas Moho, halaju gelombang seismik utama (gelombang P) adalah konsisten dengan yang melalui basalt (6.7–7.2 km/s), dan di bawah mereka adalah sama dengan yang melalui peridotit atau dunit (7.6–8.6 km/s). Ini mencadangkan Moho menandakan perubahan komposisi, tetapi antara muka kelihatan terlalu rata bagi mana-mana mekanisme pengasingan boleh dipercayai di dalam bumi. Pemerhatian berhampiran permukaan mencadangkan pengasingan tersebut menghasilkan permukaan yang tidak teratur.
Moho dicirikan dengan zon peralihan sehingga 500 m tebal. Zon Moho purba terdedah di atas tanah dalam banyak ofiolit di seluruh dunia.

Eksplorasi

Semasa tahun 1950-an dan awal 1960-an jawatankuasa eksekutif Yayasan Sains Kebangsaan AS membiayai penggerudian lubang melalui dasar laut untuk mencapai sempadan ini. Walau bagaimanapun operasi itu, yang dinamakan Projek Mohole, tidak pernah menerima sokongan yang mencukupi dan telah salah urus; Kongres Amerika Syarikat membatalkannya pada tahun 1967. Saintis Soviet di Institut Kola meneruskan matlamat pada masa yang sama; selepas 15 tahun mereka sampai ke kedalaman 12,260 meter (40,220 ka), lubang paling dalam di dunia, sebelum meninggalkan usaha mereka pada tahun 1989.
Mencapai kee garis pemisahan kekal sebagai objektif saintifik penting. Satu cadangan mempertimbangkan kapsul berkuasa radionuklid dengan jarum tungsten berat untuk meleburkan batu yang boleh menuju ke Pemisahan Moho dan meneroka dalaman Bumi, menghampirinya dan dalam mantel yang atas. Projek Jepun Chikyu Hakken ("Earth Discovery") juga berhasrat untuk meneroka kawasan umum ini dengan kapal penggerudian, Chikyū, dibina untuk Program Lautan Penggerudian Bersepadu (IODP).
Pada akhir 2015, kapal gerudi JOIDES Resolution berlepas dari Colombo, Sri Lanka, dan menuju ke Atlantis Bank, lokasi penuh harapan di barat daya Lautan Hindi di Pertamatng Barat Daya India, dan cuba untuk menggerudi lubang gerek awal untuk kedalaman kira-kira 1.5 kilometer. Jika fasa ini berjaya, penyelidik berharap untuk kembali dengan Resolusi JOIDES untuk mencapai 3 kilometer pada masa akan datang.
Leptotyphlops carlae

Penerangan

Kepanjangan purata Leptotyphlops carlae dewasa adalah sekitar 10 cm, dengan spesimen terbesar yang dijumpai setakat ini mencapai 10.4 cm.
L. carlae pernah difikirkan menjadikan anai-anai dan larva semut sebagai makanan utama. Ular benang membiak secara bertelur. Ular betina dalam spesies ini menghasilkan hanya sebiji ular besar sekali. Anak ular yang menetas adalah sekitar separuh panjang ibunya.

Taburan dah habitat

L. carlae dipercayai endemik hanya di pulau Barbados. Dua spesimen ular yang terkini telah dikumpulkan berdekatan sebuah saki-baki hutan sekunder di kawasan timur Barbados. Kawasan ini merupakan bahagian tertua di Barbados, iaitu yang pertama untuk timbul dari lautan, dan satu-satunya bahagian yang tidak dilitupi oleh tukup terumbu Pleistosen.
Hutan-hutan sekunder yang serupa dengan yang di mana spesimen tersebut dijumpai kemungkinan besar merupakan habitat yang memadai untuk spesies ini. Memandangkan Barbados teramat padat dengan penduduk dan kini banyak mengalami pembasmian hutan, maka habitat yang sesuai untuk L. carlae mungkin tidak lebih daripada beberapa kilometer persegi.

Status pemuliharaan

Tidak banyak yang diketahui tentang ekologi, bilangan atau taburan spesies ini. Asasnya, Barbados tiada hutan asli yang tinggal, tetapi spesies asli ini mungkin sekali memerlukan habitan hutan untuk hidup kerana ia berevolusi dalam kehadiran hutan. Berdasarkan bilangan kecil spesimen yang diketahui dan taburannya yang nampaknya terhad pada Barbados timur, maka kemandirian spesies ini menjadi isu.
Maricourt

Maricourt ialah sebuah komun yang terletak di komun Somme di Picardie di utara Perancis.
Sungai Manik

Asal nama

Sungai Manik mendapat nama dari terjumpanya sejumlah manik-manik di tepi Sungai Manik yang dipercayai digunakan orang zaman purbakala. Manik ialah biji-biji halus yang dibuat daripada logam atau tembikar. Pada zaman sekarang manik dibuat daripada pelbagai bahan, terutama sekali plastik . Manik adalah butiran halus seperti guli yang biasanya digantung di leher atau di tangan.

Perang Sungai Manik

Nama Sungai Manik terkenal kerana Perang Sabil atau Perang Sungai Manik yang dilakukan oleh orang Melayu semasa Zaman Darurat 1948-1960.
Ketika itu ramai anggota komunis, kebanyakannya berbangsa Cina, telah bertindak membunuh orang Melayu yang dipercayai menjadi kakitangan kerajaan Jepun di Tanah Melayu. Ramai sekali orang Cina di sepanjang Sungai Perak . Orang Cina membuka kedai emas, kedai runcit dan kedai membeli getah di tebing-tebing Sungai Perak. Antara kampung yang ramai orang Cina ialah Kampung Cina di mukim Bandar , Kampung Gajah, Perak.
Tentera Jepun bertindak baik dengan orang Melayu. Tentera Jepun mengambil pemuda Melayu menjadi tentera Jepun dan ada diantaranya dihantar ke Sumatera , Indonesia. 
Sebaliknya tentera Jepun telah menyiksa orang Cina dan membunuh mereka. Dengan kekalahan Jepun, pihak komunis telah menangkap orang Melayu yang disyakki menjadi talibarut Jepun.
Lantaran itu orang Melayu telah bertindak balas. Puncak Perang Sabil ini ialah di jambatan Sungai Tunku , Teluk Intan , Perak. Di situ sekumpulan pengganas komunis yang menaiki tongkang , dari Langkap dan Chui Chak telah bertempur dengan pendekar-pendekar Melayu. Pendekar-pendekar Melayu cuba mempertahankan diri dan menyerang mereka yang disyaki menjadi tali-barut komunis di sekitar Sungai Manik, Chui Chak, Langkap , Hilir Perak, Kampung Gajah, Bota dan merebak hingga ke Parit, Perak.
Pada ketika itu , orang-orang Banjar telah bertindak menyatukan orang-orang Melayu lalu menyerang anggota komunis di Sungai Manik serta kawasan-kawasan sekitarnya. Serangan ini diketuai oleh seorang wali Allah yang sering dikaitkan dengan kebangkitan secara mendadak orang Melayu menentang pengganas komunis dengan menggunakan pedang atau parang lading. Seluruh pemuda Melayu telah mengambil air penebat, kain merah ilmu (Selendang Merah) yakni dengan ayat-ayat hafazan dari salah seorang Wali Allah yang berketurunan Banjar.

Ekonomi

Pada 11 November 2005 Menteri Pertanian dan Industri Asas Tani Malaysia, Tan Sri Muhyiddin Yassin menjelaskan kerajaan Persekutuan telah meluluskan peruntukan RM60 juta bagi membaik pulih sistem pengairan dan saliran di kawasan penanaman padi Sungai Manik bagi meningkatkan daya pengeluaran tanaman padi oleh kira-kira 6,000 petani di sini.
Daya pengeluaran padi di kawasan itu dijangka dapat ditingkatkan daripada tiga tan metrik semusim kepada tujuh tan metrik semusim. Kawasan penanaman padi Sungai Manik merupakan sebahagian jelapang padi negara, akan terus diberi perhatian sewajarnya selaras dengan matlamat Kementerian Pertanian dan Industri Asas Tani Malaysia untuk meningkatkan penghasilan padi tempatan yang kini 71 peratus.
Kampung Padang Enggang

Poskod

Poskod yang digunakan di Kampung Padang Enggang, Kota Bharu, Kelantan adalah 15100.
Penindasan umat Islam di Palestin

Polisi ganas kerajaan Israel

Kekacauan dan penindasan di tanah rakyat Palestin masih berlaku sehingga kini, yang mana dahulunya sewaktu pemerintahan Empayar Uthmaniyyah, rakyat yang terdiri daripada pelbagai agama, bahasa dan bangsa dapat hidup dengan aman dan selamat selama lebih kurang 400 tahun. Penyembelihan dan pembunuhan yang di­lakukan dengan penuh kejam yang berterusan sehingga ke hari ini, bermula apabila kawasan tersebut jatuh ke dalam dominasi British dan ditambah pula dengan keinginan untuk me­wujudkan negara Yahudi yang merdeka.
Teori asal usul Bahasa Melayu

R.H. Geldern

R.H. Geldern ialah seorang ahli prasejarah dan menjadi guru besar di Iranian Institute and School for Asiatic Studies telah membuat kajian tentang asal usul bangsa Melayu. Sarjana yang berasal dari Wien, Austria ini telah membuat kajian terhadap kapak tua (beliung batu).Beliau menemui kapak yang diperbuat daripada batu itu di sekitar hulu Sungai Brahmaputra, Irrawaddy, Salween, Yangtze, dan Hwang. Bentik dan jenis kapak yang sama, beliau temui juga di beberapa tempat di kawasan Alam Melayu. Geldern berkesimpulan, tentulah kapak tua tersebut dibawa oleh orang Asia Tengah ke Kepulauan Melayu ini.

J.H.C Kern

J.H.C. Kern membuat kajian berdasarkan beberapa perkataan yang digunakan sehari-hari terutama nama tumbuh-tumbuhan, haiwan, dan nama perahu. Beliau mendapati bahawa perkataan yang terdapat di Kepulauan Nusantara ini terdapat juga di Madagascar, Filipina, Taiwan, dan beberapa buah pulau di Lautan Pasifik. Perkataan tersebut di antara lain ialah: mata, susu, padi, buluh, rotan, nyiur, pisang, pandan, dan ubi. Berdasarkan senarai perkataan yang dikajinya itu, Kern berkesimpulan bahawa bahasa Melayu ini berasal daripada satu induk yang ada di Asia.

W. Marsden

W. Marsden mendapati bahawa bahasa Melayu dan bahasa Polinesia (bahasa yang digunakan di beberapa buah pulau yang terdapat di Lautan Pasifik) merupakan bahasa yang serumpun.

E. Aymoneir, A. Cabaton dan Hamy

E. Aymonier dan A. Cabaton pula mendapati bahawa bahasa Campa serumpun dengan bahasa Polinesia, manakala Hamy berpendapat bahawa bahasa Melayu dan bahasa Campa merupakan warisan daripada bahasa Melayu Kontinental.

W. Humboldt

W. Humboldt dalam kajiannya mendapati bahawa bahasa Melayu telah banyak menyerap bahasa Sanskrit yang berasal dari India.

J.R. Foster

J.R. Foster berpendapat bahawa terdapat kesamaan pembentukan kata dalam bahasa Melayu dan bahasa Polinesia. Beliau berpendapat bahawa kedua-dua bahasa ini berasal daripada bahasa yang lebih tua yang dinamainya Melayu Polinesia Purba.

A.H Keane

A.H. Keane pula berkesimpulan bahawa struktur bahasa Melayu serupa dengan bahasa yang terdapat di Kampuchea.

Slametmuljana

Berdasarkan perbandingan bahasa, Slametmuljana berkesimpulan bahawa bahasa Austronesia yang dalamnya termasuk bahasa Melayu, berasal dari Asia.
Sejarah orang Yahudi di Malaysia

Sejarah

Perhubungan pertama antara masyarakat Yahudi dan masyarakat di Tanah Melayu (yang kemudiannya dikenali sebagai Malaysia) bermula pada sekitar kurun ke-9 yang bermula di Lembah Bujang. Pada abad ke-18, kaum ini dijumpai di Bazar Kosmopolitan, Melaka. Kemunculan Yahudi Baghdad di Pulau Pinang berkemungkinan besar disebabkan oleh kemajuan perniagaan dan perdagangan yang diuruskan oleh British pada sekitar kurun ke-19. Keadaan ini telah menarik perhatian saudagar-saudagar Yahudi seperti Sassoon dan Meyers dari India. Ada juga yang mengatakan terdapat penghijrahan secara beramai-ramai orang Yahudi dari wilayah Baghdad Uthmaniyyah ketika pemerintahan Daud Pasha pada tahun 1817 hingga 1831.
Orang Yahudi pertama yang telah tiba dan mendiami Tanah Melayu adalah Ezekiel Aaron Menasseh. Beliau telah berhijrah dari Baghdad pada tahun 1895. Menurut sumber, Manasseh mengamalkan kehidupan dan budaya Yahudi selama 30 tahun sehingga selepas Perang Dunia Pertama. Ketika itu, populasi masyarakat Yahudi yang berhijrah dan mendiami Tanah Melayu semakin meningkat.
Ketika Jepun menyerang Tanah Melayu, masyarakat Yahudi telah dipindahkan ke Singapura dan sebilangan daripada mereka telah dibunuh dan dikebumikan ketika pendudukan Jepun. Selepas peperangan, majoriti masyarakat Yahudi Tanah Melayu telah berhijrah ke Singapura, Australia, Israel dan Amerika Syarikat. Pada tahun 1963 hanya terdapat sekitar 20 keluarga yang tinggal di Malaysia.

Tanah perkuburan

Tanah perkuburan Yahudi di Pulau Pinang telah ditubuhkan pada tahun 1805 dan adalah dipercayai ia merupakan tanah perkuburan Yahudi yang tertua di Malaysia. Berukuran 38,087 kaki persegi, ia terletak di Jalan Zainal Abidin (sebelum ini dikenali sebagai Jalan Yahudi). Kubur tertua di kawasan perkuburan tersebut bertarikh 9 Julai 1805 dan ia dimiliki oleh Puan Shoshan Levi. Dianggarkan terdapat 106 buah kubur dan kubur yang terbaru disitu adalah ketika tahun 1978. Boleh dikatakan, tanah perkuburan ini dibina khusus untuk maysarakat Yahudi di sini.

Saumaah

Satu-satunya rumah ibadat Yahudi (saumaah) di Pulau Pinang yang terletak di Jalan Nagore telah ditutup pada tahun 1976. Penutupan ini adalah disebabkan masyarakat Yahudi yang pada ketika itu tidak dapat melakukan ibadat minyan, di mana terdapat seramai 10 orang lelaki berkumpul untuk beribadat secara beramai-ramai.

Nama jalan

Sebuah jalan di Pulau Pinang yang dinamakan sebagai Jalan Yahudi (Jew Road) pernah diabadikan kerana disitu merupakan kawasan majoriti masyarakat Yahudi. Jalan ini merupakan jalan kecil yang terletak di antara Jalan Burmah dan Jalan Macalister di George Town. Kini, nama jalan tersebut telah ditukarkan kepada Jalan Zainal Abidin dan ini telah memadamkan salah satu daripada legasi kewujudayan Yahudi di Malaysia.
Shuto Machino

Kerjaya kelab

Pada tahun 2018, Shuto Machino menyertai kelab berpangkalan di Wilayah Kanagawa yang beraksi dalam Liga J., Yokohama F. Marinos.
CryENGINE2

CryENGINE2 merupakan enjin permainan, iaitu ialah versi yang dilanjutkan daripada CryENGINE, enjin permainan Far Cry. Enjin ini digunakan sekarang untuk permainan Crytek yang baru dikeluarkan, Crysis.
Solesmes (Sarthe)

Solesmes merupakan sebuah komun di jabatan Pays-de-la-Loire di barat-laut Perancis.
Mortemer, Oise

Mortemer ialah sebuah komun di jabatan Oise di utara Perancis, wilayah Picardy.
Lalín

Lalín merupakan sebuah kawasan perbandaran yang terletak di Sepanyol dalam wilayah Pontevedra, Galicia.
Kampung Guar Stesen

Poskod

Poskod yang digunakan di Kampung Guar Stesen, Gurun, Kedah adalah 08800.
Kelayakan UEFA Euro 2020 Kumpulan I

Kelayakan UEFA Euro 2020 Kumpulan I adalah salah satu daripada sepuluh kumpulan untuk menentukan pasukan mana yang layak ke kejohanan akhir UEFA Euro 2020. Kumpulan I terdiri daripada enam pasukan: Belgium, Cyprus, Kazakhstan, Rusia, San Marino dan Scotland, di mana mereka bermain menentang satu sama lain di tempat sendiri dan tempat lawan dalam kejohanan perlawanan kumpulan.
Dua pasukan teratas akan layak secara langsung ke pusingan akhir. Tidak seperti edisi terdahulu, para peserta play-off tidak akan diputuskan berdasarkan keputusan dari peringkat kumpulan kelayakan, tetapi berdasarkan prestasi mereka di Liga Negara-Negara UEFA 2018–19.
Melpers

Melpers merupakan sebuah kawasan perbandaran terletak di daerah Schmalkalden-Meiningen, Thüringen, Jerman.
Kapsul masa

Kapsul masa adalah cache barang atau maklumat yang bersejarah, biasanya dimaksudkan sebagai kaedah komunikasi dengan orang masa depan dan untuk membantu ahli arkeologi, ahli antropologi, atau ahli sejarah masa depan. adalah cache barang atau maklumat yang bersejarah, biasanya dimaksudkan sebagai kaedah komunikasi dengan orang masa depan dan untuk membantu ahli arkeologi, ahli antropologi, atau ahli sejarah masa depan. Kapsul masa kadangkala dicipta dan dikebumikan semasa perayaan seperti pameran dunia, tapak asas untuk bangunan, atau peristiwa lain.
Shaadi Mein Zaroor Aana

Shaadi Mein Zaroor Aana adalah filem drama romantis India yang diarahkan oleh Ratnaa Sinha. Filem ini dibintangi oleh pelakon Rajkumar Rao, dan Kriti Kharbanda dalam watak utama. Filem ini diterbitkan oleh Vinod Bachchan dan dipersembahkan oleh Deepak Mukut dan Soham Rockstar Entertainment. Filem ini disiarkan pada 10 November 2017.

Sinopsis

Satyendra "Sattu" Mishra (Rajkummar Rao) dan Aarti Shukla (Kriti Kharbanda) berjumpa demi sebuah cadangan perkahwinan yang diatur dan jatuh cinta dalam proses tersebut. Sattu adalah seorang kerani, dan Aarti ingin menjadi seorang pegawai PCS dan ingin bekerja selepas berkahwin. Setelah dapat menerima hasrat Aarti, Sattu jatuh cinta dengan Aarti. Mereka berkongsi suatu ikatan yang indah setelah jatuh cinta dengan satu sama lain. Pada hari perkahwinan, kakak Aarti, Abha mendapat tahu yang ibu Sattu benar-benar membantah Aarti bekerja selepas berkahwin, dan tidak menyedari bahawa Sattu telah menerima hakikat tersebut. Pada malam perkahwinan mereka, keputusan peperiksaan PCS telah keluar dan Aarti telah lulus dengan jayanya. Abha menasihati Aarti yang dia harus melarikan diri dari perkawinan itu dan berusaha mencapai kecemerlangan profesional, jika tidak, ibubapa mertuanya akan menghancurkan hidup Aarti sepertimana ibubapa mertua Abha menghancurkan hidup Abha. Aarti, dalam dilema besar, memilih kerjayanya daripada cinta dan melarikan diri. Sattu terlalu kecewa dan patah hati dan keluarganya juga malu besar. Dia kemudian memutuskan untuk mengambil IAS dan cemerlang dalam hidup dan kerjayanya.
5 tahun kemudian, kedua-dua mereka bertemu kembali ketika Satyendra, sekarang seorang pegawai IAS, ditugaskan ke kes pegawai PCS teraniaya, Aarti. Satyendra cuba untuk membalas dendam terhadap Aarti dengan memalukannya ketika siasatan kes. Dia menguji kesucian/perwatakan Aarti banyak kali. Pada satu tahap dia telah menahan Aarti dan memasukkannya ke dalam penjara. (Ia kemudian didedahkan bahawa penjenayah-penjenayah yang sebenar telah merancang untuk membunuhnya dan Satyendra telah memasukkannya ke dalam penjara untuk menyelamatkan nyawanya.) Akhirnya, Satyendra membuktikan bahawa Aarti tidak bersalah dan penjenayah-penjenayah sebenar telah ditangkap. Aarti dan keluarganya gembira dan mengakui bahawa Satyendra telah melakukan sesuatu yang mulia. Aarti yang sekarang telah mabuk cinta untuk Sattu sekali lagi cuba untuk meyakinkan Sattu untuk mengahwininya, tetapi Satyendra yang telah mengalami kekecewaan teruk tidak mahu mengahwini sesiapapun dalam hidupnya. Selepas beberapa bulan, Aarti telah diatur untuk berkahwin dengan seorang jejaka lain, Sharad. Pada hari pernikahannya, Satyendra akhirnya menyedari perasaannya untuk Aarti dan bercadang untuk mengahwininya. Bagaimanapun, Aarti menolak, mengatakan bahawa dia tidak ingin menyakiti perasaan sesiapa pun lagi. Selepas beberapa kejutan dramatik, ia didedahkan bahawa Sharad sebenarnya adalah abang ipar Aarti, bukan tunangnya; keseluruhan drama ini telah dirancang oleh kedua-dua keluarga mereka untuk membuat Sattu bersetuju untuk berkahwin. Akhirnya Sattu dan Aarti bernikah.
Cikadu, Pelabuhan Ratu

Poskod

Poskod yang digunakan di Cikadu adalah 43364. Terdapat buah desa di dalam daerah kecamatan Pelabuhan Ratu.
Hagetaubin

Hagetaubin merupakan sebuah komun di jabatan Pyrénées-Atlantiques di barat-daya Perancis.